One Direction

Νάιαλ Χόραν

Ο Νάιαλ Τζέιμς Χόραν (Niall James Horan), γεννημένος στις 13 Σεπτεμβρίου 1993, είναι από το Μάλινγκαρ στην Κομητεία του Ουέστμιθ της Ιρλανδίας. Μητέρα του είναι η Μάουρα Γκάλαχερ και πατέρας του ο Μπόμπι Χόραν, ενώ έχει έναν μεγαλύτερο αδερφό, τον Γκρεγκ. Οι γονείς τους χώρισαν όταν ήταν σε ηλικία πέντε ετών. Αυτός και ο αδερφός του ζούσαν μεταξύ των δύο σπιτιών (πατέρα και μητέρας) για μερικά χρόνια, προτού αποφασίσουν να κατοικήσουν μόνιμα με τον πατέρα τους στο Μάλινγκαρ. Ο Χόραν ήταν μαθητής στο Coláiste Mhuire, ένα Εκπαιδευτήριο Καθολικών Μοναχών για άρρενες. Ήταν μέλος της χορωδίας του σχολείου, συμμετέχοντας σε εκδηλώσεις κατά την περίοδο των Χριστουγέννων.
Προτού συμμετάσχει στο The X Factor, πραγματοποιούσε εμφανίσεις στην ευρύτερη περιοχή της γενέτειράς του, μεταξύ άλλων κι ως support act στον Lloyd Daniels στο Δουβλίνο. Ο Χόραν έπαιζε κιθάρα από την παιδική του ηλικία. Ο Χόραν έχει, επίσης, δηλώσει ότι είναι μεγάλος fan της "swing" , έχοντας ως αγαπημένους του καλλιτέχνες, μεταξύ άλλων, τους Φρανκ Σινάτρα, Ντιν Μάρτιν και Μάικ Μπουμπλέ. Ακόμα, ο Χόραν έχει δηλώσει fan της ροκ μουσικής και, πιο συγκεκριμένα, συγκροτημάτων όπως οι The Eagles, Bon Jovi και The Script.

Ζέιν Μάλικ

Ο Ζέιν Τζαβάντ Μάλικ (Zayn Javadd Malik)  γεννημένος στις 12 Ιανουαρίου 1993, προέρχεται από το Μπράντφορντ στο Δυτικό Γιόρκσαϊρ της Αγγλίας. Γεννημένος από πατέρα British Pakistani (φυλή Άγγλων πολιτών των οποίων οι προγονικές ρίζες προέρχονται από το Πακιστάν), τον Γιασέρ και Αγγλίδα μητέρα, την Τρίσια Μάλικ (γεννημένη ως Μπράναν), έχει μία μεγαλύτερη αδερφή, την Ντονίγια, και δύο μικρότερες αδερφές, την Γουαλίγια και την Σαφάα. Μεγάλωσε στο Ιστ Μπόουλινγκ, όπου ήταν μαθητής στο Lower Fields Primary School, προτού συνεχίσει τις σπουδές του στο Tong High School, ένα δημόσιο μονοτάξιο σχολείο. Ο Μάλικ δεν κατάφερε να προσαρμοστεί στα δύο πρώτα σχολεία του, λόγω της καταγωγής του, και, αφού άλλαξε σχολείο στην ηλικία των 12 ετών, ο Μάλικ δήλωσε ότι άρχισε να αποκτά αυτοπεποίθηση και να έχει εμπιστοσύνη στον εαυτό του.
Κατά τα δοκιμαστικά του στο The X Factor, δήλωσε: "Έψαχνα για μια εμπειρία". Αναφέρει την urban μουσική ως κύρια μουσική του επιρροή, ενώ καθώς μεγάλωνε, ανακάλυψε και την R&B και rap μουσική. Τόσο αυτός όσο και άλλα μέλη των One Direction έχουν αναφέρει κατά καιρούς ότι θα ονειρευόντουσαν, κάποια στιγμή, να συνεργαστούν με καλλιτέχνες όπως ο Bruno Mars. Ο Μάλικ είναι εθισμένος στο κάπνισμα, αν και στα τέλη του 2011, εξέφρασε την επιθυμία του να σταματήσει. Ο Μάλικ είχε αναρτήσει, κατά τα τέλη του 2012, στον προσωπικό του λογαριασμό στο Twitter την φράση "La ila ha ill lalla ho muhammed door rasoolalah", φράση γνωστή ως το σύμβολο της πίστης για τους Μουσουλμάνους πιστούς και η οποία σημαίνει: "Δεν υπάρχει κανένας άλλος Θεός εκτός από τον Αλλάχ και ο Μωάμεθ είναι ο Προφήτης του Αλλάχ." Ήταν αρραβωνιασμενος με την Perrie Edwards, μελος του συγκροτηματος little mix.
Αποχώρησε από το συγκρότημα στις 25 Μαρτίου 2015, γιατί, κατά τα λεγόμενά του, θέλει να ζήσει μια φυσιολογική ζωή μακριά από τα φώτα της δημοσιότητας. Στις 25 Μαρτίου το 2016, κυκλοφόρησε το πρώτο άλμπουμ του ως solo καλλιτέχνης με το όνομα Mind of Mine.

Λίαμ Πέιν

Ο Λίαμ Τζέιμς Πέιν (Liam James Payne), γεννημένος στις 29 Αυγούστου 1993, προέρχεται από το Γουλβερχάμπτον στα Δυτικά Μίντλαντς της Αγγλίας. Γεννημένος τρεις εβδομάδες νωρίτερα από το προβλεπόμενο από την μητέρα του Κάρεν και τον πατέρα του Τζοφ, έχει δύο μεγαλύτερες αδερφές, τις Ρουθ και Νίκολα. Έως την ηλικία των τεσσάρων ετών, ο Πέιν περνούσε από συχνές εξετάσεις στο νοσοκομείο, καθώς οι θεράποντες γιατροί είχαν εντοπίσει ότι ένα από τα νεφρά του ήταν δυσλειτουργικό και παρουσίαζε ανωμαλίες στην λειτουργία του. Για να μπορέσει να αντέξει τον πόνο, έκανε 32 ενέσεις στο μπράτσο του το πρωί και το απόγευμα ως παιδί. Ως μαθητής, ο Πέιν είχε τακτική ενασχόληση με τον αθλητισμό. Ο Πέιν έπεφτε συχνά θύμα bullying στο γυμνάσιο, με αποτέλεσμα να υποχρεωθεί να ξεκινήσει μαθήματα πυγμαχίας σε ηλικία δώδεκα ετών. Ήταν φοιτητής μουσικής τεχνολογίας στο City of Wolverhampton College.
Ο Πέιν είχε εμφανιστεί ζωντανά ενώπιον κοινού ύψους 26,000 ατόμων σε ποδοσφαιρική αναμέτρηση των Γούλβερχαμπτον Γουόντερερς. Ο Πέιν πέρασε για πρώτη φορά από τα δοκιμαστικά του The X Factor στη διάρκεια της πέμπτης σεζόν, το 2008, όταν ήταν ηλικίας 14 ετών. Κατάφερε να πείσει τους κριτές για την αξία του, όμως ο Κάουελ τον θεώρησε ανέτοιμο για τον ανταγωνισμό που θα τον πέρίμενε στην πορεία και του ζήτησε να επιστρέψει ξανά ύστερα από δύο χρόνια. Ο Πέιν αναφέρει τον Justin Timberlake ως μία από τις μεγαλύτερες επιρροές του. Έχει, ακόμα, δηλώσει, ότι μεγάλη πηγή έμπνευσης στις ζωντανές του εμφανίσεις είναι και το μέλος των Take That, Gary Barlow.

Χάρι Στάιλς

Ο Χάρι Έντουαρντ Στάιλς (Harry Edward Styles) είναι και εκείνος τραγουδιστής του συγκροτήματος One Direction.Γεννημένος στις 1 Φεβρουαρίου 1994 είναι από το Holmes Chapel, Chesire , Αγγλία. Οι γονείς του χώρισαν όταν ήταν 7 ετών, και, παρόλο που διατηρούσε καλές σχέσεις με τον πατέρα του,έμενε με την μητέρα του,και την αδελφή του,την Τζέμμα Στάιλς (Gemma Styles). Ο Χάρι συμμετείχε στο βρετανικό σόου The X-Factor το 2010 με το τραγούδι ΄΄Isn't She Lovely΄΄ του Stevie Wonder. Πέρασε με όλα τα ναι και ένα όχι από τον Λούις. Προχώρησε για πολλούς ακόμη γύρους μέχρι που αποκλείστηκε στο Bootcamp. Ωστόσο, ο Σάιμον Κόουελ πίστεψε ότι ο Χάρι έπρεπε να ξαναβγει στην επιφάνεια, και αυτή τη φορά σε ένα συγκρότημα.Ο Βρετανός με την τέλεια προφορά.

Λούις Τόμλινσον

Ο Λούις Γουίλιαμ Τόμλινσον (Louis William Tomlinson), γεννημένος στις 24 Δεκεμβρίου 1991, προέρχεται από το Ντόνκαστερ στα νότια του Yorkshire της Αγγλίας. Η μητέρα του ονομαζόταν Τζοάνα και ο πατέρας του Τρόι Όστιν (πήρε το επώνυμό του από τον πατριό του). Έχει 7 αδερφές, την Lottie, Fizzy, Phoebe, Daisy και Doris (απο την μητέρα του) και την Georgia(απο τον πατέρα του) και έναν μικρότερο αδελφό τον Ernest(απο την μητερα του) . Γυμνάσιο πήγε στο Hall Cross School, ενώ τα πρώτα σχολικά του χρόνια τα διάνυσε στο  The Hayfield School.
Στην πρώτη του audition στο X-Factor τραγούδησε το "Hey There Delilah" του Plain White T, με το οποίο πήρε 3 ψήφους και πέρασε στο επόμενο στάδιο που ήταν το Bootcamp, όπου τραγούδησε το  "Make You Feel My Love" του Bob Dylan, πριν ενταχθεί στο συγκρότημα των One Direction.